CELEX: 32008R0332
Language: lt
Date: 2008-04-11 00:00:00
Title: 2008 m. balandžio 11 d. Komisijos reglamentas (EB) Nr. 332/2008, iš dalies keičiantis Reglamentą (EB) Nr. 297/2003, nustatantį išsamias Čilės kilmės galvijienos tarifinės kvotos taikymo taisykles

12.4.2008   
            
            
               LT
            
            
               Europos Sąjungos oficialusis leidinys
            
            
               L 102/17
            
         
      KOMISIJOS REGLAMENTAS (EB) Nr. 332/2008
   2008 m. balandžio 11 d.
   iš dalies keičiantis Reglamentą (EB) Nr. 297/2003, nustatantį išsamias Čilės kilmės galvijienos tarifinės kvotos taikymo taisykles
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo (1), ypač į jo 32 straipsnio 1 dalies pirmą pastraipą,
   kadangi:
   
               (1)
            
            
               Komisijos reglamente (EB) Nr. 297/2003 (2) numatyta skirti ir administruoti tam tikrų galvijienos produktų ilgalaikes importo tarifines kvotas. Prieš importuojant tam tikrus produktus, turėtų būti išduoti autentiškumo sertifikatai, liudijantys, kad tų produktų kilmės vieta yra Čilė. Įstaigos, įgaliotos išduoti autentiškumo sertifikatus, pavadinimas nurodytas to reglamento III priede. To reglamento 8 straipsnio 2 dalyje numatyta, kad paskyrus naują išduodančiąją instituciją, III priedas gali būti peržiūrimas.
            
         
               (2)
            
            
               Čilė Komisijai pranešė, kad paskirta nauja įstaiga, kuri bus įgaliota autentiškumo sertifikatus išduoti nuo 2008 m. liepos 1 d.
            
         
               (3)
            
            
               Todėl reikėtų atitinkamai iš dalies pakeisti Reglamentą (EB) Nr. 297/2003.
            
         
               (4)
            
            
               Šiame reglamente numatytos priemonės atitinka Galvijienos vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 297/2003 III priedas pakeičiamas šio reglamento priedu.
   2 straipsnis
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
   Jis taikomas nuo 2008 m. liepos 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. balandžio 11 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 160, 1999 6 26, p. 21. Reglamentas su paskutiniais pakeitimais, padarytais Komisijos reglamentu (EB) Nr. 98/2008 (OL L 29, 2008 2 2, p. 5). Nuo 2008 m. liepos 1 d. Reglamentas (EB) Nr. 1254/1999 bus pakeistas Reglamentu (EB) Nr. 1234/2007 (OL L 299, 2007 11 16, p. 1).
   
      (2)  OL L 43, 2003 2 18, p. 26. Reglamentas su paskutiniais pakeitimais, padarytais Reglamentu (EB) Nr. 567/2007 (OL L 133, 2007 5 25, p. 13).
   
      PRIEDAS
      
         
            „III PRIEDAS
            Įstaiga, kurią Čilė įgaliojo išduoti autentiškumo sertifikatus:
            
                        Asociación Gremial de Plantas Faenadoras Frigoríficas de Carnes de Chile
                     
                  
                        Teatinos 20 – Oficina 55
                     
                  
                        Santiago
                     
                  
                        Chile“